Nuwe Marita van der Vyver: Dis koue kos, skat | NB
Nuwe Marita van der Vyver: Dis koue kos, skat
Marita van der Vyver se jongste is die vertroude gehalte in 'n splinternuwe gedaante – dis 'n briefroman! Dis koue kos, skat is die briewe en e-pos van 'n vrou in haar liefde verlaat; dit is briewe wat gil van woede, pleit om begrip en skreeu om wraak.
Dis koue kos, skat is 'n vreeslose ontboeseming; dit is slim, genuanseerd en gesofistikeerd. Dit is 'n eerlike, lewensgetroue en verkwiklike uitbeelding van Graham Greense se uitspraak: "We do not have to win the battle of the sexes, we merely have to survive it."
Die boek is ook beskikbaar in Engels as Just Dessert, Dear
Vir haar kinder- en jeugboeke word sy onder meer met die Tienie Holloway-medalje, die MER-prys en die Sanlam-prys vir jeuglektuur bekroon. Haar roman Wegkomkansis hoofsaaklik geskryf tydens haar sabbatsjaar (1996/97) in die suide van Frankryk. Sedert 1999 woon Marita saam met haar Franse man, Alain, en vier kinders op die Franse platteland.
Tags: Afrikaans, Dear, Dis koue kos, Drama, English, Fiction, Just Dessert, Marita van der Vyver, NB, skat, South Africa, Tafelberg